Το ***Μπιλ Κόσμπι*** (πρωτότυπος τίτλος: *The Cosby Show*) είναι μια αμερικανική τηλεοπτική κωμωδία καταστάσεων που δημιουργήθηκε μεταξύ άλλων και με πρωταγωνιστή τον Μπιλ Κόσμπι, η οποία προβαλλόταν για οκτώ κύκλους στο NBC από τις 20 Σεπτεμβρίου 1984 έως τις 30 Απριλίου 1992. Η εκπομπή επικεντρώνεται σε μια οικογένεια Αφροαμερικανών της ανώτερης μεσαίας τάξης που ζει στο Μπρούκλιν της Νέας Υόρκης.

Το *Μπιλ Κόσμπι* ήταν νούμερο σε τηλεθέαση για πέντε διαδοχικούς κύκλους. 

Σύμφωνα με το περιοδικό *TV Guide*, η εκπομπή "ήταν η μεγαλύτερη επιτυχία της τηλεόρασης τη δεκαετία του 1980 και σχεδόν μόνη της αναβίωσε το είδος της κωμωδίας καταστάσεων".  Το *TV Guide* κατέταξε επίσης την εκπομπή στην 28η θέση στη λίστα με τις 50 καλύτερες εκπομπές.  Επιπλέον, ο κεντρικός χαρακτήρας του Κλιφ Χάξταμπλ ονομάστηκε ο «καλύτερος μπαμπάς της τηλεόρασης». 

Τον Μάιο του 1992, το περιοδικό *Entertainment Weekly* δήλωσε ότι το *Μπιλ Κόσμπι* βοήθησε να γίνει δυνατή μια μεγαλύτερη ποικιλία εκπομπών με κυρίως μαύρους ηθοποιούς, όπως *Ο πρίγκιπας του Μπελ Αιρ*.  Το *Μπιλ Κόσμπι* βασίστηκε σε νούμερα της stand-up κωμωδίας του Κόσμπι, οι οποίες με τη σειρά του βασίζονταν στην οικογενειακή του ζωή.

Υπόθεση
-------

Η εκπομπή επικεντρώνεται στην οικογένεια Χάξταμπλ, μια αφροαμερικανική οικογένεια ανώτερης τάξης, που ζει στην περιοχή Brooklyn Heights, στη Νέα Υόρκη.  Πατέρας είναι ο Κλιφ Χάξταμπλ, μαιευτήρας και γιος διακεκριμένου τρομπονίστα της τζαζ. Η μητέρα είναι η σύζυγός του, η δικηγόρος Κλερ Χάξταμπλ. 

Το ζευγάρι έχει τέσσερις κόρες και έναν γιο: τη Σόντρα, την Ντενίζ, τον Θίο, τη Βανέσα και τη Ρούντι. Παρά τον κωμικό τόνο της, η παράσταση καταπιάνεται μερικές φορές με σοβαρά θέματα, όπως οι εμπειρίες του Θίο με τη δυσλεξία,  εμπνευσμένη από τον δυσλεξικό γιο του Κόσμπι, τον Ένις.  Η εκπομπή πραγματεύεται επίσης την εφηβική εγκυμοσύνη όταν η φίλη της Ντενίζ, η Βερόνικα, μένει έγκυος. 

### Πιλοτικό επεισόδιο

Το πιλοτικό επεισόδιο της σειράς περιέχει κάποιες διαφορές από την υπόλοιπη σειρά.

Σε αυτό το επεισόδιο, η οικογένεια Χάξταμπλ έχει μόνο τέσσερα παιδιά.  Μετά τον πιλότο, οι Χάξταμπλ αποκτούν πέντε παιδιά, με την προσθήκη της μεγαλύτερης κόρης τους, Σόντρα, η οποία αναφέρεται στο επεισόδιο τέσσερα και εμφανίζεται πρώτη φορά στο επεισόδιο 11. Ο ρόλος δημιουργήθηκε όταν ο Κόσμπι ήθελε να εκφράσει το επίτευγμα της επιτυχούς ανατροφής ενός παιδιού που είχε αποφοιτήσει από το κολέγιο. 

Ο Μπιλ Κόσμπι ήθελε αρχικά τη Βανέσα Ουίλιαμς για τον ρόλο της Σόντρα λόγω της κολεγιακής της εκπαίδευσης και του παρελθόντος της στις θεατρικές τέχνες. Ωστόσο, η Ουίλιαμς είχε πρόσφατα στεφθεί η πρώτη μαύρη Μις Αμερική και οι υπεύθυνοι του διαγωνισμού δεν της επέτρεπαν να παίξει τον ρόλο όσο εκπροσωπούσε τον διαγωνισμό Μις Αμερική. Η Γουίτνεϊ Χιούστον ήταν επίσης υποψήφια για το ρόλο της Σόντρα, αλλά δεν μπόρεσε να δεσμευτεί στο πρόγραμμα τηλεοπτικής παραγωγής με πλήρη απασχόληση στο NBC, καθώς σκόπευε να κάνει δισκογραφική καριέρα.  

Το μεγαλύτερο μέρος της ιστορίας στο πιλοτικό επεισόδιο προέρχεται από την κωμωδία του Κόσμπι *Bill Cosby: Himself* (1983). Ο χαρακτήρας του Κόσμπι ονομάζεται «Κλίφορντ» στα πρώτα επεισόδια του πρώτου κύκλου, αλλά αργότερα το όνομά του άλλαξε σε «Χίθκλιφ».

Επιπλέον, η Βανέσα αναφέρεται στον Θίο ως "Τέντι" δύο φορές στη σκηνή της τραπεζαρίας. Το εσωτερικό του σπιτιού των Χάξταμπλ διαθέτει εντελώς διαφορετικό σαλόνι από τα επόμενα επεισόδια και διαφορετικούς χρωματικούς συνδυασμούς στην τραπεζαρία και στο κύριο υπνοδωμάτιο. Σε όλο το υπόλοιπο της σειράς, η τραπεζαρία προορίζεται για πιο επίσημες περιστάσεις.

Ιστορικό και παραγωγή
---------------------

 Το σπίτι που χρησιμοποιήθηκε στην εκπομπή
Ο Κόσμπι αρχικά πρότεινε το ζευγάρι να ανήκει στην εργατική τάξη, με τον πατέρα να είναι οδηγός λιμουζίνας  που είχε δικό του αυτοκίνητο και τη μητέρα ηλεκτρολόγο.  Με τη συμβουλή της συζύγου του Καμίλ Κόσμπι, όμως, η ιδέα άλλαξε έτσι ώστε η οικογένεια να είναι ευκατάστατη οικονομικά, με τη μητέρα δικηγόρο και τον πατέρα γιατρό.  

Ο Κόσμπι ήθελε το πρόγραμμα να είναι εκπαιδευτικό, επειδή και ο ίδιος είχε υπόβαθρο στην εκπαίδευση. Επέμεινε επίσης να γυριστεί το πρόγραμμα στη Νέα Υόρκη αντί στο Λος Άντζελες, όπου γυρίζονταν τα περισσότερα τηλεοπτικά προγράμματα.  Το εξωτερικό του σπιτιού των Χάξταμπλ γυρίστηκε Greenwich Village του Μανχάταν (αν και στην εκπομπή, η διεύθυνση ήταν άλλη). 
Κατά τη διάρκεια της αρχικής προβολής του στο NBC, το *Μπιλ Κόσμπι* ήταν μία από τις πέντε επιτυχημένες κωμικές σειρές του δικτύου που περιείχαν κυρίως Αφροαμερικανούς ηθοποιούς.

Το spin-off της, με τίτλο *A Different World*, καταπιανόταν πιο συχνά με φυλετικά ζητήματα.  Το φινάλε της σειράς (γυρισμένο στις 6 Μαρτίου 1992)  προβλήθηκε κατά τη διάρκεια των ταραχών του Λος Άντζελες του 1992, με τον Κόσμπι να βγαίνει στα μέσα ενημέρωσης εκείνη την εποχή να κάνει έκκληση για ειρήνη.  

Η εγκυμοσύνη της Λίζα Μπονέ παραλίγο να προκαλέσει την απόλυση της ηθοποιού, ειδικά μετά την εμφάνισή της στην ταινία *Δαιμονισμένος άγγελος*, η οποία περιείχε έντονες σεξουαλικές σκηνές με τον ηθοποιό Μίκι Ρουρκ. Ο Κόσμπι αποδοκίμασε έντονα τον ρόλο της Μπονέτ, αλλά της επέτρεψε να συνεχίσει στον *A Different World* μέχρι να επιστρέψει στο *Μπιλ Κόσμπι* μετά την εγκυμοσύνη της. Ωστόσο, οι εντάσεις παρέμειναν και η Μπονέ απολύθηκε τελικά τον Απρίλιο του 1991.

Σε άλλα μέρη του κόσμου
-----------------------

Στις Φιλιππίνες η εκπομπή προβλήθηκε στο κανάλι GMA, μεταξύ 1985-1991, στο PTV-4 το 1992-1996 και στο ABC-5 μεταξύ 1997-2001.

Στην Ελλάδα, η εκπομπή προβλήθηκε από την ΕΡΤ2 κατά το διάστημα μεταξύ 1984-1992. Η ελληνική τηλεοπτική της πρεμιέρα έγινε την Κυριακή 24/11/1985.

Παραπομπές
----------

1. ↑  Heads, TV Talking (13 Δεκεμβρίου 2016). «What 29 TV Shows Have Been #1 in the Annual Nielsen Rankings?». *TV Talking Heads*. Αρχειοθετήθηκε από το πρωτότυπο στις 17 Μαρτίου 2017.
2. ↑  «The Cosby Show: Cast & Details». *TV Guide*. CBS Interactive Inc. Ανακτήθηκε στις 5 Αυγούστου 2013.
3. ↑  «TV Guide Names Top 50 Shows» (στα αγγλικά). 26 April 2002.. Ανακτήθηκε στις 17 March 2017.
4. ↑  «TV Guide's '50 Greatest TV Dads of All Time'». *TVWeek* (στα Αγγλικά). 3 Ιανουαρίου 2014. Ανακτήθηκε στις 17 Μαρτίου 2017.
5. ↑  Schwarzbaum, Lisa (May 1, 1992). «The Cosby Show's Last Laugh». *Entertainment Weekly*. Αρχειοθετήθηκε από το πρωτότυπο στις 2013-10-29.. Ανακτήθηκε στις October 28, 2007. *«The show that changed forever the way black families are portrayed on television, the show that paved the way for a rainbow of black sensibilities on TV from In Living Color to The Fresh Prince of Bel-Air is getting razzed these days by The Simpsons.»*
6. ↑  Meyers, Kate (May 3, 1996). «Cosby's Last 'Show'». *Entertainment Weekly*. Αρχειοθετήθηκε από το πρωτότυπο στις 2014-10-16.. Ανακτήθηκε στις April 2, 2009.
7. ↑  Gates Jr. Henry Louis· Higginbotham, Evelyn Brooks (23 Μαρτίου 2004). *African American Lives*. Oxford University Press. σελ. 195. ISBN 978-0-19-988286-1. Ανακτήθηκε στις 6 Αυγούστου 2013.
8. ↑  Manzo, Ula C.· Manzo, Anthony V. (1 Ιανουαρίου 1993). *Literary Disorders: Holistic Diagnosis and Remediation*. LiteracyLeaders. σελ. 27. ISBN 978-0-03-072633-0. Ανακτήθηκε στις 5 Αυγούστου 2013.
9. ↑  Orenstein, Myrna (6 Δεκεμβρίου 2012). *Smart But Stuck: How Resilience Frees Imprisoned Intelligence from Learning Disabilities, Second Edition* (2 έκδοση). Routledge. σελ. 12. ISBN 978-1-135-80043-7. Ανακτήθηκε στις 5 Αυγούστου 2013.
10. ↑  Aldridge, Delores P.· Young, Carlene (2003). *Out of the Revolution: The Development of Africana Studies*. Lexington Books. σελ. 350. ISBN 978-0-7391-0547-4. Ανακτήθηκε στις 11 Φεβρουαρίου 2014.
11. ↑  Kovalchik, Kara (9 Απριλίου 2008). «5 Mysteries Surrounding The Cosby Show». *Mental Floss*. Αρχειοθετήθηκε από το πρωτότυπο στις 23 Μαΐου 2022. Ανακτήθηκε στις 7 Αυγούστου 2013.
12. ↑  Alston, Joshua (24 Οκτωβρίου 2012). «How *The Cosby Show* spoke to race and class in '80s America». *The A.V. Club*. Ανακτήθηκε στις 6 Αυγούστου 2013.
13. ↑  «The Cosby Show: 1984–1992». *People*. 26 Ιουνίου 2000. Ανακτήθηκε στις 19 Νοεμβρίου 2010.
14. ↑  «Sondra Huxtable Tibideaux». *TV Land*. Viacom. Αρχειοθετήθηκε από το πρωτότυπο στις 30 Μαΐου 2013. Ανακτήθηκε στις 6 Αυγούστου 2013.
15. ↑  McNeil, Alex (1996). *Total Television: The Comprehensive Guide to Programming from 1948 to the Present*. Penguin Group USA. σελ. 181. ISBN 978-0-14-024916-3. Ανακτήθηκε στις 5 Αυγούστου 2013.
16. ↑  «Bill Cosby on 50 Years of Comedy: Forum – KQED Public Media for Northern CA». *KQED Public Media*.
17. ↑  Cashmore, Ellis (2 Αυγούστου 2012). *Beyond Black: Celebrity and Race in Obama's America*. Bloomsbury Publishing. σελ. 61. ISBN 978-1-78093-147-0. Ανακτήθηκε στις 5 Αυγούστου 2013.
18. ↑  Pope, Kitty (2005). *Beside Every Great Man-- is a Great Woman: African American Women of Courage, Intellect, Strength, Beauty & Perseverance*. Amber Books Publishing. σελ. 70. ISBN 978-0-9749779-4-2. Ανακτήθηκε στις 5 Αυγούστου 2013.
19. ↑  Fearn-Banks, Kathleen (4 Αυγούστου 2009). *The A to Z of African-American Television*. Scarecrow Press. σελ. 90. ISBN 978-0-8108-6348-4. Ανακτήθηκε στις 5 Αυγούστου 2013.
20. ↑  «TV Show Buildings At A Glance». Αρχειοθετήθηκε από το πρωτότυπο στις 4 Ιουνίου 2012. Ανακτήθηκε στις 21 Νοεμβρίου 2011.
21. ↑  Etkin, Jaimie (9 Ιουλίου 2013). «'A Different World' Finale 20th Anniversary: Looking Back On The Show's Famous Faces (PHOTOS)». *The Huffington Post*. Ανακτήθηκε στις 6 Αυγούστου 2013.
22. ↑  Zurawik, David (March 7, 1992). «Last 'Cosby' show finishes production, to air in April». *The Baltimore Sun* (New York): σελ. 48.. Ανακτήθηκε στις August 5, 2013.
23. ↑  Tearman, Margaret (Ιουνίου 30 – Ιουλίου 6, 2005). «Bay Weekly Profile: Bill Cosby». *Bay Weekly*. Ανακτήθηκε στις 6 Αυγούστου 2013.
24. ↑  Chandler, D.L. (29 Απριλίου 2013). «Rodney King Riots: Rodney King Riots in Los Angeles Began on this Day in 1992». *NewsOne*. Ανακτήθηκε στις 6 Αυγούστου 2013.
25. ↑  Cooker, H.C. (8 Ιανουαρίου 2015). «Lisa Bonet: The Cosby Show Kid Who Got Away». Ανακτήθηκε στις 30 Σεπτεμβρίου 2016.
26. ↑  «Μπιλ Κόσμπυ (The Cosby Show)». *Retromaniax*. Ανακτήθηκε στις 30 Ιουλίου 2022.

Εξωτερικοί σύνδεσμοι
--------------------

* Επίσημος ιστότοπος του Μπιλ Κόσμπι
* *Μπιλ Κόσμπι* στο CarseyWerner.net
* *Μπιλ Κόσμπι*   στην IMDb